
RAPORT DE SPECIALITATE
[bookmark: _Hlk127798056]privind aprobarea încheierii Protocolului de colaborare între  MUNICIPIUL TIMIȘOARA şi DIRECȚIA GENERALĂ A POLIȚIEI LOCALE TIMIȘOARA privind aplicarea Planului de acțiune comună privind calitatea aerului și gestionarea deșeurilor abandonate în Municipiul Timișoara


 Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind  privind aprobarea încheierii Protocolului de colaborare între  MUNICIPIUL TIMIȘOARA şi DIRECȚIA GENERALĂ A POLIȚIEI LOCALE TIMIȘOARA privind aplicarea Planului de acțiune comună privind calitatea aerului și gestionarea deșeurilor abandonate în Municipiul Timișoara, prin care se propune colaborarea privind aplicarea Planului de acțiune comună privind calitatea aerului și gestionarea deșeurilor abandonate în Municipiul Timișoara.
[bookmark: _Hlk127530332]
Facem următoarele precizări: 
	În conformitate cu prevederile art.6, alin.1 din OUG nr.195/2005 privind protecția mediului, cu modificările și completările ulterioare, protecția mediului constituie obligația și responsabilitatea autorităților administrației publice locale.
	În conformitate cu prevederile art.22, alin.3 și 4 din OUG nr.92/2021 privind regimul deșeurilor, cu modificările și completările ulterioare, în cazul deşeurilor abandonate şi în cazul în care producătorul/deţinătorul de deşeuri este necunoscut, inclusiv în cazul în care proprietarul terenului pe care sunt abandonate deşeurile nu este cunoscut, cheltuielile legate de curăţarea şi refacerea mediului, precum şi cele de transport, valorificare, recuperare/reciclare, eliminare sunt suportate de către unitatea administrativ-teritorială. După identificarea producătorului/deţinătorului de deşeuri, acesta este obligat să suporte atât cheltuielile prevăzute la alin. (3), efectuate de unitatea administrativ- teritorială, cât şi pe cele legate de acţiunile întreprinse pentru identificare.
	În conformitate cu prevederile art.60, alin.1, pct.A, lit.l și alin.(2) din actul normativ menționat mai sus, autorităţile administraţiei publice locale au obligația de a acționa pentru refacerea și protecția mediului și aprobă prin hotărâri ale consiliului local, măsurile necesare pentru interzicerea abandonării, aruncării necontrolate a deşeurilor sau gestionării neconforme cu ierarhia deşeurilor.
	În conformitate cu prevederile art.17, alin.4, din OUG nr.92/2021 privind regimul deșeurilor, cu modificările și completările ulterioare, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.


	Precizăm că, prin compartimentul de specialitate cu atribuții privind emiterea avizelor și control mediu din cadrul primăriei, se eliberează avize gestiune deșeuri pentru lucrările de construire și/sau demolare, așa cum acestea sunt definite la art.3 din Legea nr.50/1991 privind autorizarea executării lucrărilor de construcții, cu modificările și completările ulterioare, în vederea obținerii Autorizației de construire și/sau desființare, condiție impusă în Certificatul de Urbanism.
În municipiul Timișoara au fost identificate numeroase locații cu abandon de deșeuri de către consilierii Serviciului Protecția Mediului, Managementul Deșeurilor și Salubrizare din cadrul Primăriei Municipiului Timișoara. Ulterior, aceste locații au fost igienizate de operatorul S.C. RETIM ECOLOGIC SERVICE S.A.
O parte din deșeurile abandonate, la periferia municipiului, provin din construcții, demolări și activități de reamenajare și reabilitare a imobilelor/locuințelor, fiind transportate de către persoane care nu respectă prevederile legale în vigoare privind gestionarea deșeurilor.
Aceste fapte care constituie contravenții, aduc prejudicii atât de imagine administrației locale a municipiului Timișoara, cât și sănătății populației și mediului înconjurător prin pericolul izbucnirii unor focare de infecție.
O altă problemă cu care se confruntă administrația publică a municipiului Timișoara, o constituie organizările de șantier, care nu respectă în totalitate prevederile legale referitoare la  organizarea propriu-zisă a șantierului cât și în privința gestionării deșeurilor.
Având în vedere cele menționate mai sus, Primăria Municipiului Timișoara împreună cu  Direcția Generală a Poliției Locale Timișoara, participă la acțiuni/controale tematice,  în vederea depistării locațiilor cu deșeuri abandonate pe domeniul public, urmând a identifica și sancționa contravențional persoanele care au abandonat deșeuri.
De asemenea, se va îmbunătăți calitatea aerului, prin identificarea și reglementarea surselor de poluare care creează disconfort  în zonele rezidențiale, prin verificarea respectării de către titularul autorizației de construire și/sau desființare a prevederilor avizelor emise de compartimentul de specialitate din cadrul Primăriei Municipiului Timișoara.
Având în vedere prevederile legale expuse în prezentul raport, apreciem că Proiectul de Hotărâre privind aprobarea încheierii Protocolului de colaborare între MUNICIPIUL TIMIȘOARA şi DIRECȚIA GENERALĂ A POLIȚIEI LOCALE TIMIȘOARA privind aplicarea Planului de acțiune comună privind calitatea aerului și gestionarea deșeurilor abandonate în Municipiul Timișoara, îndeplinește condițiile pentru a fi supus dezbaterii plenului consiliului local.

